Griezmann og Frankrike vinner stjerneduellen
I mai møtte de to stjernene hverandre i Champions League-finalen, en finale hvor førstnevnte trakk det lengste strået etter en dramatisk straffesparkkonkurranse. Og som om ikke det var ille nok for Griezmann. Atletico-spissen bommet på straffespark på stillingen 0-1 og resten er historie. Nå er rollene snudd på hodet. Denne gangen er det Griezmann som har superstjernene på sitt lag og er favoritter, mens Ronaldo og Portugal må tåle stemplet som «underdog». VG tror favorittene innfrir og blir med Spania i statistikken over land som har vunnet EM tre ganger. Les også: VG vurderer finalelagene spiller for spiller • Frankrike har vunnet de ti siste kampene mot Portugal. Det siste tapet kom helt tilbake i 1975, da portugiserne vant 2-0 i en privatlandskamp i Paris. To ganger har lagene møttes de siste to årene, begge gangene vant Frankrike med ett mål (2-1 og 1-0). Riktig nok hadde Frankrike både Karim Benzema og Rafael Varane tilgjengelig, men både Oliver Giroud og spesielt Samuel Umtiti har vært gode i fraværet dette mesterskapet. Hjemmenasjonen har vunnet 18 ganger, spilt uavgjort én gang, mens Portugal har seiret fem ganger. Med hjemmepublikummet i ryggen tror VG at «Les Bleaus» griper muligheten og vinner kampen. Frankrike-seier etter full tid spilles til 1,95 hos Norsk Tipping. Kampen vises på NRK 1 og spillestopp er 20.55. Sjekk ut vår nye oddstipsside Tipster • 11 av Frankrikes 13 mål i dette mesterskapet har kommet fra det 43. minutt og utover. Gjennom gruppespillet kom alle Frankrikes mål i andre omgang. Det samme gjentok seg i 2-1-seieren mot Irland. Mot Askeladden Island kom hele fire mål i første omgang, før Tyskland måtte se et sent straffemål gå inn på overtid i første omgang. Portugal-trener Fernando Santos sa på gårsdagens pressekonferanse at man trolig får se et annet Frankrike enn i semifinalen mot Tyskland. – Jeg tror ikke franskmennene vil ha den samme kampplanen mot oss. Jeg tror de vil gå ut i hundre og sette oss under press, sa landslagssjefen. Det er et scenario han trolig har forberedt seg godt på. Med Pepe tilbake i midtforsvaret får han også en annen tilstedeværelse enn ved Bruno Alves. VG tror Portugal murer igjen i første omgang og lar Frankrike styre spillet i første omgang. Et målløs kamp til pause (under 0,5 mål) vuderes til 2,25. Les også: Deschamps om Ronaldo: – Det er en grunn til at six-packen er der • Cristiano Ronaldo er utvilsomt en av verdens beste hodespillere, og beviste nettopp det med et monsterhopp mot Wales da han stanget inn 1-0 på utsøkt vis. Han hang i luften i 0,7 sekunder før han stanget ballen i over 70 kilometer i timen i nettet. Alle Ronaldos ni mål i EM har kommet fra inne i boksen. Fem av de har kommet etter en heading. Han er Portugals fremste angrepsvåpen og alle innlegg siktes mot pannebrasken til 31-åringen. Ronaldo har også en høydefordel på fire centimeter mot midtstopper Samuel Umtiti. Dagens langskudd: Cristiano Ronaldo scorer med hodet, for de dristige, kan spilles til 8,00 i odds. Kommersielt samarbeid VG har et kommersielt samarbeid med Norsk Tipping, som innebærer at VG får en andel av inntektene fra spill i regi av tippeselskapet på våre plattformer. Norsk Tipping har ingen innflytelse på temavalg eller innhold, som utelukkende er basert på redaksjonelle vurderinger.
For andre gang på under to måneder står Cristiano Ronaldo og Antoine Griezmann på hver sin halvdel i en finale i et stort mesterskap. VG tror sistnevnte går seirende ut av duellen.